CELEX: 22020D0385
Language: ro
Date: 2020-02-24 00:00:00
Title: Decizia nr. 1/2020 a Comitetului ambasadorilor ACP-UE din 24 februarie 2020 de numire a membrilor Comitetului executiv și a directorului Centrului tehnic pentru cooperare agricolă și rurală (CTA) [2020/385]

9.3.2020   
               
               
                  RO
               
               
                  Jurnalul Oficial al Uniunii Europene
               
               
                  L 72/26
               
            
         DECIZIA nr. 1/2020 A COMITETULUI AMBASADORILOR ACP-UE
         din 24 februarie 2020
         de numire a membrilor Comitetului executiv și a directorului Centrului tehnic pentru cooperare agricolă și rurală (CTA) [2020/385]
         COMITETUL AMBASADORILOR ACP-UE,
         având în vedere Acordul de parteneriat între membrii grupului statelor din Africa, Caraibe și Pacific, pe de o parte, și Comunitatea Europeană și statele membre ale acesteia, pe de altă parte (1), în special articolul 2 alineatul (5) din anexa III la acesta,
         având în vedere Decizia nr. 5/2013 a Comitetului ambasadorilor ACP-UE din 7 noiembrie 2013 privind statutul Centrului tehnic pentru cooperare agricolă și rurală (CTA) (2), în special articolul 5 alineatul (4) și articolul 7 alineatul (1) din anexa la aceasta,
         întrucât:
         
                     (1)
                  
                  
                     Articolul 5 alineatul (4) din statutul CTA prevede că membrii Comitetului executiv al Centrului tehnic pentru cooperare agricolă și rurală (CTA) sunt numiți de Comitetul ambasadorilor ACP-UE în conformitate cu procedurile prevăzute de acesta, pentru o perioadă de până la cinci ani, la jumătatea căreia se efectuează o revizuire.
                  
               
                     (2)
                  
                  
                     Articolul 7 alineatul (1) din statutul CTA prevede că directorul Centrului tehnic pentru cooperare agricolă și rurală (CTA) este numit de Comitetul ambasadorilor ACP-UE în urma propunerii Comitetului executiv, pentru o perioadă de până la cinci ani.
                  
               
                     (3)
                  
                  
                     În conformitate cu articolul 95 alineatul (1) din cuprinsul său, Acordul de parteneriat ACP-UE urmează să expire la 29 februarie 2020.
                  
               
                     (4)
                  
                  
                     În conformitate cu Decizia nr. 5/2018 a Comitetului ambasadorilor ACP-UE din 17 decembrie 2018 de numire a membrilor Comitetului executiv al Centrului tehnic pentru cooperare agricolă și rurală (CTA) (3), mandatele membrilor Comitetului executiv expiră la 29 februarie 2020.
                  
               
                     (5)
                  
                  
                     În conformitate cu Decizia nr. 3/2014 a Comitetului ambasadorilor ACP-UE din 23 octombrie 2014 de reînnoire a numirii directorului Centrului tehnic pentru cooperare agricolă și rurală (CTA) (4), mandatul directorului expiră la 29 februarie 2020.
                  
               
                     (6)
                  
                  
                     În conformitate cu Decizia nr. 3/2019 a Comitetului ambasadorilor ACP-UE din 17 decembrie 2019 de adoptare a unor măsuri tranzitorii în temeiul articolului 95 alineatul (4) din Acordul de parteneriat ACP-UE (5), aplicarea prevederilor Acordului de parteneriat ACP-UE se prelungește până la 31 decembrie 2020 sau până la data intrării în vigoare a noului acord ori a aplicării cu titlu provizoriu a noului acord între Uniune și statele ACP, oricare dintre acestea survine mai întâi. Prin urmare, ar trebui ca, până la 31 decembrie 2020, să fie reînnoit mandatul membrilor Comitetului executiv al CTA și să fie numit un nou director al CTA.
                  
               
                     (7)
                  
                  
                     La 10 ianuarie 2020, Comitetul executiv a prezentat o recomandare și, ulterior, la 6 februarie 2020, a făcut o declarație privind numirea unui director al CTA pentru perioada 1 martie-31 decembrie 2020,
                  
               ADOPTĂ PREZENTA DECIZIE:
         
            Articolul 1
            Fără a aduce atingere deciziilor ulterioare pe care Comitetul ambasadorilor ACP-UE ar putea să le adopte în virtutea prerogativelor sale, se reînnoiește, până la 31 decembrie 2020, mandatul următorilor membri ai Comitetului executiv al CTA:
            
                        —
                     
                     
                        Prof. Augusto Manuel CORREIA,
                     
                  
                        —
                     
                     
                        Dl David HUNTER,
                     
                  
                        —
                     
                     
                        Dna Helena JOHANSSON,
                     
                  
                        —
                     
                     
                        Dl Abel KPAWILINA-NAMKOISSE,
                     
                  
                        —
                     
                     
                        Dr. Boitshoko NTSHABELE și
                     
                  
                        —
                     
                     
                        Dna Frederike PRAASTERINK.
                     
                  
         
            Articolul 2
            Fără a aduce atingere deciziilor ulterioare pe care Comitetul ambasadorilor ACP-UE ar putea să le adopte în virtutea prerogativelor sale, este numit în calitatea de director al CTA începând de la 1 martie 2020 până la 31 decembrie 2020:
            
                        —
                     
                     
                        Dr. Ibrahim Dominic KHADAR.
                     
                  
         
            Articolul 3
            Prezenta decizie intră în vigoare la data adoptării.
         
         
            Adoptată la Bruxelles, 24 februarie 2020.
            
               
                  Pentru Comitetul ambasadorilor ACP-UE
               
               
                  Președintele
               
               Irena ANDRASSY
            
         
         
            (1)  JO L 317, 15.12.2000, p. 3.
         
            (2)  JO L 309, 19.11.2013, p. 50.
         
            (3)  JO L 8, 10.1.2019, p. 36.
         
            (4)  JO L 332, 19.11.2014, p. 49.
         
            (5)  JO L 1, 3.1.2020, p. 3.